<classify> Stars ilienda Afrika Kusini jana kwa maandalizi ya mechi dhidi ya Algeria itakayofanyika Novemba 14 kwenye uwanja w ataifa Dar es Salaam. Mechi hiyo ni ya kuwania kufuzu michuano ya Kombe la Dunia itakayofanyika Urusi mwaka 2018 na Stars ilipata nafasi hiyo baada ya kuiondoa Malawi katika hatua ya awali.Akizungumza kwa njia ya mtandao jana, Mkwasa anayesaidiwa na Hemed Morocco wa Zanzibar alisema timu yake imefika salama Johanesburg na anatarajia kambi hiyo itakuwa yenye manufaa makubwa.Kwanza napenda kuishukuru TFF Shirikisho la Soka Tanzania wadhamini wetu na wote waliochangia kambi hii, naamini tutakaporudi timu itakuwa imeimarika zaidi na kupata matokeo mazuri dhidi ya Algeria, alisema.Awali, Stars ilikuwa ikapige kambi Oman lakini suala hilo liliahirishwa baada ya kupata ugumu katika viza za kuingia nchi hiyo.Hata kambi ya Afrika Kusini sio mbaya, wachezaji watabadili mazingira na kupata mahali patulivu zaidi kwa maandalizi. Wote wame furahia kambi, alisema.Alisema anaangalia uwezekano wa kupata mechi angalau moja ya kujipima nguvu.Lakini kama tukikosa mechi hakutakuwa na neno, tunaendelea kujifua tu kuwakabili wapinzani wetu, alisema.Mkwasa aliondoka na wachezaji 24 ambao ni Aishi Manula Azam FC, Ally Mustafa Yanga SC na Said Mohammed Mtibwa Sugar.Wengine ni Shomari Kapombe Azam FC, Juma Abdul, Mwinyi Haji, Nadir Haroub, Kelvin Yondan Yanga SC, Hassan Kessy, Mohammed Hussein, Hassan Isihaka Simba SC na Salim Mbonde Mtibwa Sugar.Himid Mao, Mudathir Yahya, Salum Abubakar , Frank Domayo Azam FC, Jonas Mkude, Said Ndemla Simba SC na Salum Telela Yanga SC. Na Farid Mussa, John Bocco Azam FC, Simon Msuva, Malimi Busungu Yanga SC na Ibrahim Hajib Simba SC.Kwa upande wa mchezaji Mrisho Ngassa anayecheza Free State Stars ya Afrika Kusini atajiunga na wenzake siku chache zijazo.Aidha, wachezaji wa kimataifa wanaocheza soka ya kulipwa Jamhuri ya Kidemokrasia ya Kongo DRC katika timu ya TP Mazembe Mbwana Samatta na Thomas Ulimwengu wanatarajiwa kujiunga na wenzao baada ya mechi yao ya marudiano ya fainali za Ligi ya Mabingwa Afrika dhidi ya USM Alger mjini Lubumbashi mwishoni mwa wiki hii.Mchezaji wa Stand United Elias Maguri jana hakuondoka na wenzie na badala yake anatarajiwa kuondoka leo baada kuitumikia timu yake dhidi ya Mgambo Shooting kwenye Uwanja wa Mkwakwani, Tanga jana.  <topic>: michezo 